Høsten 1987 hadde styret syv alternativer for videre drift av Jernverket. Det første alternativet var at all virksomhet i Mo i Rana og i Nydalen i Oslo fortsatte. Alternativ seks og syv bestod av ministålverk i enten Mo i Rana eller i Nydalen. Konsulentenes regnestykker viste at det første alternativet ville gi et underskudd i 1992 på 242 millioner kroner og et behov for bevilgninger i 1988–1992 på rundt 1,7 milliarder kroner. Beste bedriftsøkonomiske løsning var et ministålverk i Nydalen. Der ville en kunne få et kapitalbehov 760 millioner kroner og et årlig overskudd på 50 millioner kroner.